มีมูกเลือดไหลออกมาจากช่องคลอดตอนแรกเป็นเหมือนตกขาวแต่สีน้ำตาลแต่ตอนนี้กลายเป็นมูกเลือดแทนทำยังไงดีคะ
สวัสดีค่ะอาการมีมูกเลือดไหลออกมาทางช่องคลอดผิดปกติที่ไม่ใช่ประจำเดือน อาจจะมีสาเหตุมาจากผลข้างเคียงจากการใช้ยาคุมชนิดใดๆ เป็นภาวะแทรกซ้อนจากการตั้งครรภ์เช่นแท้งหรือ ท้องนอกมดลูก เป็นเลือดออกตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นซึ่งถ้าเป็นเลือดออกผิดปกติทางช่องคลอดที่ไม่ใช่รอบเดือน ควรได้รับการตรวจเพิ่มเติมให้ได้การวินิจฉัยที่แน่ชัด และรักษาตามสาเหตุนั้นๆต่อไป โดยอาจต้องยืนยันการตั้งครรภ์ก่อนว่าไม่มีหลังจากนี้ให้สังเกตอาการ ถ้าเลือดเริ่มออกเยอะ ปวดหน่วงท้องน้อยมาก ให้รีบไปพบแพทย์ ในระหว่างนี้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง